als_Latn dik_Latn sag_Latn
Kryetarja e Frontit Nacional francez e ka quajtur partinë e saj një nga partitë më të mëdha dhe me peshë elektorale në vend dhe ka pasur të drejtë. Qëkur mori drejtimin e formacionit politik të ekstremit të djathtë në vitin 2011 ajo me një strategji të sofistikuar arriti të merrte rezultate eksponencialisht në rritje në çdo proces zgjedhor, qendror, lokal dhe kombëtar. Megjithatë, kjo traditë u prish në raundin e parë të zgjedhjeve parlamentare javën e kaluar.
Ndonëse, pritshmëritë ishin të larta për Le Pen, partia e formuar vetëm një vit më parë nga presidenti Macron “Republique en Marche”, pritet të fitojë nga 455 deri në 577 vende në parlamentin francez duke formuar kështu një mazhorancë dërrmuese dhe duke lënë partitë tradicionale në një gjendje katastrofike që askush nuk do ta parashikonte një vit më parë.
Marine Le Pen pas performancës relativisht të suksesshme në garën presidenciale ku arriti të grumbullojë 11 milion vota, priste shumë më tepër nga sa mori në këtë raund zgjedhor.
Fronti Nacional ka përcaktur 45 vende potencialisht të fitueshme në raundin e dytë ditën e nesërme në vende ku gjatë garës presidenciale Le Pen ka marrë më shumë se 50% të votave në zgjedhjet presidenciale në 7 Maj. Por, teksa fushata vazhdon të zhvillohet partia kundër emigracionit dhe kundër BE-së pritet të marrë jo më shumë se 5 vende në legjislacionin e ardhshëm parlamentar, shumë më poshtë së 15 që është numri që nevojitet për të krijuar një grup parlamentar, çka do i jepte partisë financime më të shumta dhe më shumë kohë për të folur në seancat plenare.
I vetmi vend i garantuar në parlament është vetë vendi i Marine Le Pen. 48-vjeçarja ka arritur të grumbullojë 46.02% të votave në zonën e saj Pas-de-Calais, çka është rreth 30 pikë përqindjeje më lart se vendi i dytë i “En Marche”, të partisë së Macron. Pra, Le Pen mund të jetë edhe e vetmja përfaqësuese e ekstremit te djathtë në parlamentin francez.
Fronti Nacional ka marrë 538.000 vota më pak nga sa ka marrë në zgjedhjet presidenciale herën e kaluar. Megjithatë, numerikisht FN-ja duket më e fortë teksa ka 120 kandidatë në raundin e dytë të zgjedhjeve dhe 20 të cilët kanë dalë të parët në rajonet e tyre në raundin e parë, në krahasim me 5 që kishin dalë të parët në zgjedhjet e kaluara.
Partia e Le Pen duket më e favorizuar në zonat ku finalistët janë me shumë se 2 (çdo kandidat me më shumë se 12.5% të votave ka të drejtë të marrë pjesë në raundin e dytë dhe jo vetëm dy të parët si në zgjedhjet presidenciale), për shkak se kur janë vetëm dy konkurrentë të gjithë strukturat politike bashkojnë votat kundër Le Pen.
Pjesëmarrja në parlament vlen më tepër sesa për fuqi elektorale edhe për financim të partive në sistemin francez. Nga sa mund të parashikohet FN nuk do të mund të bëjë opozitën zyrtare dhe as të marrë kuotime financiare nga shteti francez.
Të ngjashme
-
Mos e kryqëzoni Ramën në Jeruzalem (për reagimet qesharake të Metës, Berishës e opozitës)
Nga Andi Bushati Gabimi më i.
-
Deklarata e fortë e avokatit: Të arrestohen 10 deputetët që kërkuan destabilizimin në Kuvend
Avokati Spartak Ngjela, me një shkrim.
-
Milan 0-2 Atalanta, nota e Berishës dhe të tjerëve
Milani ka humbur në shtëpi nga.
-
Të paktën 200 të vdekur nga stuhia Tembin
Të paktën 200 persona kanë vdekur.
als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn